ভান্ডিরবন

ভান্ডিরবন বা রাধাকৃষ্ণের বিবাহের স্থান হল একটি হিন্দু মন্দির যা হিন্দু দেবতা রাধা ও কৃষ্ণকে উৎসর্গ করা হয়েছে। মন্দিরের স্থানটি ভারতের উত্তর প্রদেশের মথুরা জেলার মান্ট নির্বাচনী এলাকার ভান্ডিরবন গ্রামে রয়েছে। স্থানটির সাংস্কৃতিক গুরুত্ব রয়েছে কারণ ব্রহ্মবৈবর্ত পুরাণ ও গর্গ সংহিতার মতো সংস্কৃত শাস্ত্র অনুসারে, রাধাকৃষ্ণ ভন্ডীরবন বনে ব্রহ্মার উপস্থিতিতে বিয়ে করেছিলেন, ব্রহ্মা তাদের বিয়ের অনুষ্ঠানের পুরোহিতও হয়েছিলেন। প্রতি বছর, এই ঐশ্বরিক বিবাহ ফুলেরা দুজ উপলক্ষে উদযাপিত হয় যা সাধারণত মার্চ মাসে পড়ে। ভান্ডিরবন ব্রজ অঞ্চলের অন্যতম পবিত্র বন হিসেবে তালিকাভুক্ত। ভান্ডিরবনের প্রাঙ্গনে, বেণু কূপ আছে, বেণু কূপ পবিত্র কূপ যা ভগবান কৃষ্ণ নিজেই তাঁর বাঁশি দিয়ে তৈরি করেছিলেন বলে বিশ্বাস করা হয়। বেণু কুপের কাছে, এক জোড়া বিশাল ভান্ডির বট (বটগাছ) আছে যার নীচে রাধাকৃষ্ণের বিবাহ অনুষ্ঠান হয়েছিল। বর্তমানে, ভান্ডির বটের নীচে রাধাকৃষ্ণের একটি ছোট মন্দির রয়েছে। এছাড়াও মন্দির চত্বরে ভগবান বলরামকে উৎসর্গ করা একটি মন্দির রয়েছে। বৃন্দাবনের বনের মধ্যে ভান্ডিরবন অন্যতম প্রধান বন। এটি ব্রজের একটি বন যেখানে কৃষ্ণ বিশাল ভান্ডিরবট বা বটগাছের নীচে তার গোপ সখাদের সাথে দুপুরের ভোজন উপভোগ করতেন। ভান্ডিরবন এর সাথে অনেক কিংবদন্তি জড়িত। ভান্ডিরবনের সাথে যুক্ত কিছু প্রধান লীলা (ঘটনা) হল :- ভান্ডীরবন রাধা-কৃষ্ণের ঐশ্বরিক বিবাহ অনুষ্ঠানের সাক্ষী। ব্রহ্মার উপস্থিতিতে বিবাহ অনুষ্ঠানটি হয়েছিল। ব্রহ্মা সেই বিবাহের পুরোহিত ছিলেন। রাধা ও কৃষ্ণের এই মিলন ঘটেছিল লোকচক্ষুর অন্তরালে। স্থানীয়রা বলেন, এই বিবাহে রাধাকৃষ্ণের মাত্র এক কোটি গোপনীয় সহযোগী (যার মধ্যে সখী, ময়ূর, তোতা, গো এবং বানর অন্তর্ভুক্ত ছিল) অংশ নিয়েছিল। " স্বকীয়া রস " (বিবাহিত সম্পর্ক) এর চেয়ে " পরকীয়া রস" (কোন সামাজিক ভিত্তি ছাড়াই প্রেম) কে অধিক গুরুত্ব দিতে এই বিয়েকে গোপন রাখা হয়েছিল। ব্রহ্ম বৈবর্ত পুরাণ এবং গর্গ সংহিতার মত শাস্ত্র অনুসারে উল্লেখিত গল্পটি নিম্নরূপ :- "একদিন নন্দ বাবা শিশু কৃষ্ণের সাথে গো-চারণের জন্য ভান্ডিরবনে গিয়েছিলেন। নন্দ যখন বিশ্রামের জন্য একটি গাছের নিচে বসলেন, তখন প্রচণ্ড ঝড় বইতে শুরু করে এবং পরিবেশ অন্ধকার হয়ে যায়। নন্দ তার পুত্রের নিরাপত্তার চিন্তা করে ভয় পেলেন। কৃষ্ণও অভিনয় করছিলেন যেন সে ভয় পেয়েছে এবং ভয় পেয়ে নন্দকে জড়িয়ে ধরেন। তখন নন্দ দেখলেন সুন্দরী গোপী রাধা তার ঐশ্বরিক রূপে ঝড় থেকে তার কাছে আসছেন।সেই সৌন্দর্যে ঝলমল করছে।এটা একটা নাটক বুঝতে পেরে নন্দ শিশুটিকে রাধাকে দিলেন। এবং বললেন, তিনি জানেন যে রাধা কৃষ্ণের খুব প্রিয়।তিনি বলেন, রাধা কৃষ্ণের সঙ্গ উপভোগ করতে পারেন এবং তারপরে যেন শিশুটিকে যশোদার কাছে রেখে যান।শিশু কৃষ্ণকে দেখে রাধা খুব খুশি হন এবং তাকে চুম্বন করেন।হঠাৎ একটি প্রাসাদ দেখা দেয় তার সামনে। প্রাসাদটি রত্ন-মাণিক্য দ্বারা ঝলমল করছিল। এবং তারপরে রাধা দেখতে পেলেন শিশু কৃষ্ণ তার কোল থেকে অদৃশ্য হয়ে গেছে, এক যুবক সুদর্শন পুরুষ রত্নালংকার এবং মুকুট পরে তার সামনে উপস্থিত হয়। তিনি ছিলেন কৃষ্ণ। কৃষ্ণ রাধার প্রশংসা করলেন এবং তার প্রতি তাঁর গভীর প্রেম স্বীকার করলেন। তিনি রাধাকে বললেন, রাধা তার নিজেরই অর্ধেক। কিন্তু রাধা কৃষ্ণের সাথে তার বিচ্ছেদের বেদনা ভাগ করে নিয়েছিলেন যার জন্য কৃষ্ণ তাকে সান্ত্বনা দিয়েছিলেন এবং তাকে অপেক্ষা করতে বলেছিলেন কারণ কৃষ্ণ তাকে খুশি করবেন। সেই মুহুর্তে, ব্রহ্মা তাদের সামনে আবির্ভূত হন এবং তার নির্দেশনায় রাধাকৃষ্ণ তাদের মালা বিনিময় করে। ব্রহ্মা পবিত্র অগ্নির সামনে বসে বৈদিক মন্ত্র উচ্চারণ করে তাদের বিবাহ অনুষ্ঠানটি সম্পাদন করেন। এই বিবাহ অনুষ্ঠানকে বলা হত গান্ধর্ব বিবাহ। তারপরে, কৃষ্ণ এবং রাধা আনন্দময় লীলায় একসাথে সময় অতিবাহিত করেন। কিছু সময় পরে, কৃষ্ণ আবার তার শিশুরূপে ফিরে আসেন এবং রাধাকে প্রতিশ্রুতি দেন যে তারা তাদের প্রেমময় লীলা সম্পাদনের জন্য ভান্ডিরবনে ফিরে আসবেন। এরপর রাধা শিশু কৃষ্ণকে তার মাতা যশোদার কাছে ফিরিয়ে দিয়ে যান। বলরাম এবং প্রলম্বের সাথে যুক্ত লীলার জন্যও ভাণ্ডীরবন বিখ্যাত। প্রলম্ব ছিল মথুরার অত্যাচারী রাজা কংস কর্তৃক কৃষ্ণ ও বলরামকে হত্যা করার জন্য প্রেরিত এক শক্তিশালী অসুর। এই ভান্ডিরবনে বলরামের হাতে প্রলম্ব নিহত হন। গল্পটি হলো - "একবার প্রলম্ব নামে এক অসুর বলরাম ও কৃষ্ণ উভয়কে হত্যা করার অভিপ্রায়ে বালকের ছদ্মবেশে গোপবালকদের খেলার দলে প্রবেশ করে। কিন্তু কৃষ্ণ ইতিমধ্যেই এই বিষয়ে অবগত ছিলেন, তিনি ভাবতে লাগলেন কিভাবে অসুরকে বধ করা যায়। যাইহোক, বাহ্যিকভাবে তিনি তাকে বন্ধু হিসাবে গ্রহণ করেন। খেলার নিয়ম অনুসারে, দ্বৈত যুদ্ধের খেলায় পরাজিত সদস্যদের তাদের পিঠে বিজয়ী সদস্যদের বহন করতে হয়। বলরামের দল যখন বিজয়ী হয়, তখন কৃষ্ণের দলের ছেলেরা ছিল ভান্ডিরবন বনের মধ্য দিয়ে তাদের পিঠে নিয়ে যাওয়ার জন্য। অন্যদের অনুকরণ করে, প্রলম্ব সেখানে কৃষ্ণের দলে একজন গোপ বালক হিসাবে উপস্থিত ছিল, সে বলরামকে তার পিঠে নিয়ে যায়। কৃষ্ণের সঙ্গ এড়াতে প্রলম্ব বলরামকে অনেক দূরে নিয়ে যায়। অসুর বলরামের ভারী দেহ অনুভব করতে শুরু করে এবং তা সহ্য করতে না পেরে অবশেষে তার আসল রূপ ধারণ করে।প্রথমে, বলরাম অসুরের চেহারা দেখে অবাক হন, কিন্তু তিনি দ্রুত বুঝতে পারলেন যে তাকে এক অসুর নিয়ে যাচ্ছিল যেটি সে চেয়েছিল। তাকে হত্যার অভিপ্রায়ে তৎক্ষণাৎ, বলরাম তাঁর শক্ত মুঠি দিয়ে প্রলম্বের মাথায় আঘাত করলেন। প্রলম্ব তাঁর মুখ থেকে রক্ত পড়ার মতো প্রচণ্ড শব্দে মৃত অবস্থায় পড়ে গেল। ভগবান শ্রীকৃষ্ণ ভান্ডিরবনে বহু লীলা করেছিলেন যার মধ্যে রয়েছে বিশাল বনের আগুন থেকে গোপ ও বাছুরদের রক্ষা করা। কিংবদন্তি অনুসারে, একদিন ভগবান শ্রীকৃষ্ণ এবং তাঁর সখাগণ যমুনা নদীর জল পান করার জন্য গরুগুলিকে নিয়ে আসে এবং তারপরে তাদের অবাধে চরতে দেন। সখারা তাদের খেলায় এতটাই মগ্ন হয়ে উঠল যে তারা তাদের গরুর চারণ করার কথা জানত না। গরুগুলো মুঞ্জাবন চলে যায় যেখানে তারা হারিয়ে যায় এবং ফিরতে পারেনি। কৃষ্ণের গোপ সখাগণ যখন গরু খুঁজে পেল না তারা কৃষ্ণ ও বলরামকে ছাড়া বনে গরু খুঁজতে গেল। এ সময় কংসের ভৃত্যরা জঙ্গলে আগুন ধরিয়ে দেয় যা মুহূর্তের মধ্যে সর্বত্র ছড়িয়ে পড়ে এবং গরু ও গোপসখাদের ঘিরে ফেলে। নিজেদের বাঁচানোর আর কোন উপায় না দেখে তারা কৃষ্ণকে ডাকলেন। কৃষ্ণ মুহূর্তের মধ্যে সেখানে পৌঁছলেন এবং তার সখাদের চোখ বন্ধ করতে বললেন। কৃষ্ণ অবিলম্বে গরু এবং তার সখাদের বাঁচাতে বিশাল বনের-আগুন গ্রাস করলেন। শ্রী কৃষ্ণ যে স্থানে দাবাগ্নি পান করেছিলেন তাকে মুঞ্জটবী বা ঈশিকাটবী বলে। ভান্ডিরবনে ভগবান শ্রীকৃষ্ণ রাক্ষস বৎসাসুর বধেরও লীলা করেছিলেন। একবার যমুনার তীরে ভগবান শ্রীকৃষ্ণ ও বলরাম খেলা করছিলেন। এমন সময় বৎসাসুর তাদের বধ করতে উদ্যত হল। গো-বৎসের ছদ্মবেশে বৎসাসুর অন্যান্য গো-বৎসের সাথে মিশে গেল। কিন্তু কৃষ্ণ ইতিমধ্যে এটি লক্ষ্য করেন, এবং অবিলম্বে বলরামকে অসুরের প্রবেশের কথা বলেন। শীঘ্রই, তারা উভয়ই অসুরকে অনুসরণ করে। কৃষ্ণ অসুর-বাছুরের দুটি পা ও লেজ ধরে প্রচণ্ড শক্তিতে তাকে ক্ষিপ্র বেগে চালিত করে একটি গাছে নিক্ষেপ করলেন। মন্দিরের প্রধান উৎসবকে ব্যহুলা উৎসব বলা হয় যেখানে রাধা ও কৃষ্ণের বিবাহ অনুষ্ঠান প্রবীণ পুরোহিতদের দ্বারা প্রতি বছর সঞ্চালিত হয়। হিন্দু পঞ্জিকা অনুসারে, ফুলেরা দুজ উপলক্ষে উৎসবটি পালিত হয়। ভান্ডিরবনের ঠিক কাছেই (প্রায় ৬০০ মিটার) বংশীবট অবস্থিত। এই স্থানে, কৃষ্ণ তার সখাদের সাথে মধ্যাহ্নভোজ করতেন এবং রাধারাণী সহ সমস্ত গোপীদের আহ্বান করতে তাঁর বাঁশি বাজাতেন। স্থানটি মহারাসের জন্য বিখ্যাত। রাধা ও গোপীদের সাথে ভগবান শ্রীকৃষ্ণ বংশীবট গাছের নিচে রাসলীলা করতেন। বর্তমানে, বংশীবটে রাধা কৃষ্ণ মন্দির নির্মিত হয়েছে এবং বংশীবত গাছটি এখনও মন্দির চত্বরে রয়েছে। ভান্ডিরবন থেকে বেলবন প্রায় ৮ কিলোমিটার   দূরে অবস্থিত। এই স্থানটি দেবী মহালক্ষ্মী মন্দিরের জন্য বিখ্যাত। স্থানীয়দের মতে, বিশ্বাস করা হয় যে দেবী লক্ষ্মী আজও রাধা কৃষ্ণের রাসলীলার অংশ হওয়ার জন্য তপস্যা করছেন। ভান্ডিরবন থেকে মান সরোবর প্রায় ৮ কিলোমিটার   দূরে অবস্থিত। মান সরোবরে বিশাল গাছপালা এবং পাখির অভয়ারণ্যে ঘেরা একটি কুন্ড রয়েছে। লোককাহিনী অনুসারে, একবার রাধারানী কৃষ্ণের কাছ থেকে রাগ করার ভান করে (মান) এই হ্রদে এসেছিলেন। এই কথা জানতে পেরে কৃষ্ণ তাকে অনুসরণ করে এই হ্রদে চলে গেলেন এবং তার মন্ত্রমুগ্ধ বাক্যে তাকে খুশি করলেন। এই সরোবরের তীরে শ্রীমতি রাধারাণীর মন্দির রয়েছে। অবস্থান - ভান্ডীরবন, মথুরা জেলার মান্ট বিধানসভা কেন্দ্র, উত্তর প্রদেশ, ভারত - ২৮১২০২। রেলপথে - নিকটতম রেলওয়ে স্টেশন হল মথুরা জংশন। মথুরা সারা ভারত থেকে ট্রেনের সাথে যথাযথভাবে সংযুক্ত। আকাশপথে - নিকটতম বিমানবন্দরটি আগ্রায় ১০০ কি.মি দূরত্বে  রয়েছে। স্থলপথে-ভাণ্ডিরবন মথুরা রেল স্টেশন থেকে প্রায় ২৭ কিলোমিটার এবং বৃন্দাবন কৃষ্ণ বলরাম মন্দির থেকে ২০ কিলোমিটার দূরে অবস্থিত।    স্থানীয় পরিবহন এবং ক্যাব সুবিধা উভয় অবস্থানেই উপলব্ধ। Kashyap, Aman (১৭ জানুয়ারি ২০২০)। "Bhandirvan Travel Guide"। Vraj Vrindavan। সংগ্রহের তারিখ ১২ মে ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Garga Samhita 750"। en.krishnakosh.org (ইংরেজি ভাষায়)। ২০২১-০৬-০২ তারিখে মূল থেকে আর্কাইভ করা। সংগ্রহের তারিখ ২০২১-০৫-৩১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Bhandir Van, Mant (Mathura)"। www.brajfoundation.org। ২০২১-০৪-১২ তারিখে মূল থেকে আর্কাইভ করা। সংগ্রহের তারিখ ২০২১-০৫-১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Bhandirvan"। en.krishnakosh.org (ইংরেজি ভাষায়)। ২০২১-০৫-১২ তারিখে মূল থেকে আর্কাইভ করা। সংগ্রহের তারিখ ২০২১-০৫-১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Krishnabhumi » Bhandiravana – Where Krishna swallowed a forest fire"। krishnabhumi.in। সংগ্রহের তারিখ ২০২১-০৫-১২।  "Bhandirvan: The Place of Radha-Krishna unison"। www.radhekrishn.com। সংগ্রহের তারিখ ২০২১-০৫-১২।  "The Hare Krsnas - Balarama's Pastimes - Pralambasura"। www.harekrsna.com। সংগ্রহের তারিখ ২০২১-০৫-১২।  "Phulera Dooj 2023 Muhurat, Puja Vidhi: फुलेरा दूज पर किस शुभ मुहूर्त में कैसे करें राधा-कृष्ण की पूजा, जानिए"। Times Now Navbharat (হিন্দি ভাষায়)। ২০২৩-০২-২১। সংগ্রহের তারিখ ২০২৩-০২-২১।  "Phulera Dooj 2023 Upay: फुलेरा दूज पर करें ये एक काम, प्रेम और विवाह संबंध होगा मजबूत"। HerZindagi (হিন্দি ভাষায়)। ২০২৩-০২-২১। সংগ্রহের তারিখ ২০২৩-০২-২১।  "Belvan or Belavan pastimes"। Braj Ras - Bliss of Braj Vrindavan.। সংগ্রহের তারিখ ২০২১-০৫-১২।  "Maansarovar the Divine lake of Shri Radha Rani in Vrindavan"। www.radhavallabh.com। সংগ্রহের তারিখ ২০২১-০৫-১২।